મેરાન્યૂઝ નેટવર્ક.ગાંધીનગરઃ ઝેરી સાપમાં આવતો એક ખડચીતળો ઘર ભૂલીને વિરોધ પક્ષના નેતા પરેશ ધાનાણીના બંગલે આવતા તમણે કોઈ ભય વિના આ સાપને પકડી જંગલમાં છોડી દીધો હતો. હજુ ગઈકાલે જ કોંગ્રેસમાં ઘર વાપસી અને ભરતી મેળાની વાત કરનાર વિરોધ પક્ષના નેતા પરેશ ધાનાણીના ઘરે ૨૪ કલાક પહેલા જ ઝેરી સાપ આવતા આ બાબત ભારે ચર્ચાનો વિષય બની છે. જો કે, તેમણે વીડિયો શેર કરવા સાથે ભાજપ પર કટાક્ષ કરતા લખ્યું છે કે, ‘ખડચીતળો’ સાપ પણ આજે સરનામું ભુલ્યો...અમને ‘એરૂ’ પકડતા ય આવડે હો ભાઈ.!